CELEX: 32022D0049
Language: bg
Date: 2021-12-15 00:00:00
Title: Решение (ЕС) 2022/49 на Европейския парламент и на Съвета от 15 декември 2021 година относно мобилизирането на средства от фонд „Солидарност“ на Европейския съюз за предоставяне на помощ на Хърватия във връзка с поредицата от земетресения, започнали на 28 декември 2020 г.

14.1.2022   
               
               
                  BG
               
               
                  Официален вестник на Европейския съюз
               
               
                  L 9/37
               
            
         РЕШЕНИЕ (ЕС) 2022/49 НА ЕВРОПЕЙСКИЯ ПАРЛАМЕНТ И НА СЪВЕТА
         от 15 декември 2021 година
         относно мобилизирането на средства от фонд „Солидарност“ на Европейския съюз за предоставяне на помощ на Хърватия във връзка с поредицата от земетресения, започнали на 28 декември 2020 г.
         ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
         като взеха предвид Договора за функционирането на Европейския съюз,
         като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (1), и по-специално член 4, параграф 3 от него,
         като взеха предвид Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление и относно новите собствени ресурси, включително пътна карта за въвеждането на нови собствени ресурси (2), и по-специално точка 10 от него,
         като взеха предвид предложението на Европейската комисия,
         като имат предвид, че:
         
                     (1)
                  
                  
                     Фонд „Солидарност“ на Европейския съюз („Фондът“) има за цел да се осигури възможност на Съюза да реагира по бърз, ефективен и гъвкав начин на извънредни ситуации с цел да се покаже солидарност с населението на регионите, засегнати от големи или регионални природни бедствия или тежка извънредна ситуация в областта на общественото здраве.
                  
               
                     (2)
                  
                  
                     Средствата от Фонда не трябва да надхвърлят таваните, определени в член 9 от Регламент (ЕС, Евратом) 2020/2093 на Съвета (3). В съответствие с член 9, параграфи 2 и 4 от Регламента за МФР и като се отчитат предишните случаи на мобилизиране от резерва за солидарност и спешна помощ през 2021 г., максималният размер на средствата, които може да бъдат мобилизирани от Фонда, е 359 968 632 EUR, което е достатъчно за покриване на нуждите съгласно настоящото решение.
                  
               
                     (3)
                  
                  
                     На 18 март 2021 г. Хърватия подаде заявление за мобилизиране на средства от Фонда след поредицата от земетресенията, започнали на 28 декември 2020 г.
                  
               
                     (4)
                  
                  
                     Заявлението, подадено от Хърватия, отговаря на условията за отпускане на средства от Фонда, определени в членове 2 и 4 от Регламент (ЕО) № 2012/2002.
                  
               
                     (5)
                  
                  
                     Поради това, за да се предостави финансова помощ на Хърватия, следва да бъдат мобилизирани средства от Фонда.
                  
               
                     (6)
                  
                  
                     За да се сведе до минимум времето за мобилизиране на средства от Фонда, настоящото решение следва да се прилага от датата на приемането му,
                  
               ПРИЕХА НАСТОЯЩОТО РЕШЕНИЕ:
         
            Член 1
            В рамките на общия бюджет на Съюза за 2021 финансова година от фонд „Солидарност“ на Европейския съюз се мобилизират средства в размер на 319 192 359 EUR за Хърватия под формата на бюджетни кредити за поети задължения и бюджетни кредити за плащания, включително сумата от 41 325 507 EUR като авансово плащане.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
            То се прилага от 15 декември 2021 г.
         
         
            Съставено в Страсбург на 15 декември 2021 година.
            
               
                  За Европейския парламент
               
               
                  Председател
               
               D.M. SASSOLI
            
            
               
                  За Съвета
               
               
                  Председател
               
               A. LOGAR
            
         
         
            (1)  ОВ L 311, 14.11.2002 г., стр. 3.
         
            (2)  ОВ L 433 I, 22.12.2020 г., стр. 28.
         
            (3)  Регламент (ЕС, Евратом) 2020/2093 на Съвета от 17 декември 2020 г. за определяне на многогодишната финансова рамка за годините 2021 — 2027 (ОВ L 433 I, 22.12.2020 г., стр. 11).